లాండోల్ట్-బోర్న్ స్టెయిన్ పుస్తకాల శ్రేణి

లాండోల్ట్-బోర్న్‌స్టెయిన్ (LB)  భౌతిక శాస్త్రం, భౌతిక రసాయన శాస్త్రం, జీవ భౌతిక శాస్త్రం, భూ భౌతిక శాస్త్రం, ఖగోళ శాస్త్రం, పదార్థ విజ్ఞాన శాస్త్రం (మెటీరియల్స్ సైన్స్),  ఇంజనీరింగ్లో సంఖ్యా డేటా క్రమబద్ధమైన సేకరణ. ఇది పరిశోధకులకు విశ్వసనీయ డేటా.  జర్మనీ భాషలో దీని శీర్షిక Zahlenwerte und Funktionen aus Physik, Chemie, Astronomie, Geophysik und Technik. 6వ సంచిక 1950 నుండి 1980 వరకు 28 సంపుటాలలో ప్రచురించబడింది. మొత్తం 22,500 పుటలున్నాయి.  ఇది పునర్విమర్శ అవసరం లేని ప్రాథమిక వనరు. 1961లో విస్తృతమైన కొత్త పుస్తకాల శ్రేణి (న్యూసిరీస్) ప్రచురణను ప్రారంభించింది, ఇది ఘన స్థితి పదార్థాలు,  సెమీ కండక్టర్‌లపై దృష్టి సారించి పూర్వ సంపుటాలను   నవీకరించి విస్తరిస్తోంది. ప్రాధమిక సంపుటాలు ఇంకా సుమారు 1990 వరకు వచ్చిన కొత్త సిరీస్ జర్మన్ భాషలో ఉన్నాయి, కొన్ని సంపుటాలలో  పట్టికలు ఆంగ్లంలో కూడా ఉన్నాయి. ఇది స్ప్రింగర్ నేచర్ ప్రచురించుతున్న సంకలనాలు.
thumb

 చరిత్ర 
డాక్టర్ హన్స్ హెన్రిచ్ లాండోల్ట్ , డాక్టర్ రిచర్డ్ బోర్న్ స్టెయిన్, బెర్లిన్లోని "ల్యాండ్విర్ట్స్చాఫ్ట్లిచే హోచ్స్చుల్" ("Landwirtschaftliche Hochschule" అనే  వ్యవసాల కళాశాలలోని ఇద్దరు ఆచార్యులు, జూలై 28,1882న, భౌతిక-రసాయన డేటాకు సంబంధించి పట్టికల సంకలనాల ప్రచురణకు ఫెర్డినాండ్ స్ప్రింగర్ అను ప్రచురణకర్తతో  ఒప్పందం కుదుర్చుకున్నారు. 1883లో ప్రచురించబడిన ఈ పుస్తకం శీర్షిక "ఫిజికాలిష్-కెమిస్సే టాబెల్లెన్" (ఫిజికల్-కెమికల్ టేబుల్స్).  ఈ డేటా సంకలనాలు సాధించిన  విజయంతో  దీని శీర్షిక మారిపోయింది. వంద సంవత్సరాలకు పైగా ప్రతి శాస్త్రవేత్తకి ఇది "ది లాండోల్ట్-బోర్న్ స్టెయిన్"గా మాత్రమే తెలుసు.

మొదటి ఎడిషన్ 1250 కాపీలు ముద్రించారు, విక్రయించారు. 1894లో 2వ ఎడిషన్, 1905లో 3వ ఎడిషన్,  1912లో 4వ ఎడిషన్ చివరకు 1923లో 5వ ఎడిషన్ ప్రచురించారు. తరువాతి అనుబంధ సంపుటాలు 1936 చివరి వరకు వెలువడ్డాయి. కొత్త ఎడిషన్లు, పెద్ద ఎత్తున సంపుటాల విస్తరణ, రచయితల సంఖ్య పెరగడం, నవీకరించబడిన విషయ నిర్మాణం, అదనపు పట్టికలు చేర్చడం,  భౌతిక, రసాయన శాస్ట్రాల కొత్త రంగాల చేర్పు మొదలగునవి మార్పులను చూశాయి.

5వ సంచిక 1923లో ప్రచురించబడింది, ఇందులో రెండు సంపుటాలు మొత్తం 1,695 పేజీలు  ఉన్నాయి. అరవై మూడు మంది రచయితలు దీనికి సహకరించారు. మునుపటి సంచికల నుంచి ఉన్న వృద్ధి కొనసాగింది. "సుమారు 10 సంవత్సరాలకు మరొక సంచిక" తేవడం అనేది పరిష్కారం కాదని స్పష్టమైంది. అందువల్ల లాండోల్ట్-బోర్న్ స్టెయిన్  ను పూర్తిగా మార్చడం అవసరం అయ్యింది. ఈ లోపల విషయానికి సంబంధించి ఖాళీలు పూరించడానికి  తాజా డేటాను జోడించడానికి రెండు సంవత్సరాల వ్యవధిలో అనుబంధ సంపుటాలను అందించారు. 5వ సంచిక  మొదటి అనుబంధ సంపుటి 1927లో, రెండవది 1931లో  మూడవది 1935/36 లో ప్రచురించారు. రెండోదాంట్లో 3,039 పేజీలు మూడు ఉప-సంపుటాలు,  82 మంది రచయితల రచనలు ఉన్నాయి.

 6వ సంచిక, సూచికలు 
6వ సంచిక (1950) సవరణలతో ప్రచురించారు. ప్రధానంగా ఒకదానికి బదులుగా నాలుగు సంపుటాలను, వీటిలో ప్రతి ఒక్కటి లాండోల్ట్-బోర్న్ స్టెయిన్ని వివిధ రంగాలను వేర్వేరు సంపాదకుల క్రింద ప్రచురించాలనేది ప్రాథమిక ఆలోచన. ప్రతి సంపుటానికి వివరణాత్మక విషయ పట్టిక ఇచ్చారు. రెండు ప్రధాన నిబంధనలు కూడా విధించారు.  రచయితను వివిధ రచయితల ప్రచురణలలో ప్రయోగాత్మక విలువను "బెస్ట్వెర్ట్" (సరైన విలువ) ను ఎంచుకోమని లేదా "వాహర్షెన్లిచ్స్టర్ వెర్ట్" (సాధ్యమైనంత ఎక్కువ విలువ) ను తీసుకోమని కోరారు. ఇంకో మార్పు ఏమిటంటే,  పట్టికలు వలె రేఖాచిత్రాలు ముఖ్యమైనవి అంతే కాకుండా, ఆ సమర్పించిన డేటాను వివరించడానికి వచనం కూడా అవసరమైనదే.

1990 వరకు 6వ ఎడిషన్  న్యూ సిరీస్‌లలో పదార్థాల ధర్మాలు (Properties) లేదా లక్షణాల కోసం  సమగ్ర సూచిక అచ్చు వేశారు. సూచికలలోని కీలక పదాల (కీవర్డ్) వ్యవస్థ నాలుగు స్థాయిల సోపానక్రమంలో అమర్చారు. ప్రాథమిక లేదా మొదటి కీవర్డ్ సాధారణంగా భౌతిక పరిమాణం లేదా స్థిరాంకం లేదా ప్రశ్నలోని పదార్థ రకాన్ని సూచిస్తుంది. 1993 వరకు అకర్బన పదార్థాలు,  వ్యవస్థల 3-సంపుటాల  సూచిక కూడా ఉంది.

హాంబర్గ్ విశ్వవిద్యాలయం లాండోల్ట్-బోర్న్‌స్టెయిన్ సంపుటాలలో నివేదించబడిన అన్ని పదార్థాలు, వాటి లక్షణాలను జాబితా అంతర్జాల సూచిక చేసింది. మొత్తంగా, 160,000 సేంద్రీయ, అకర్బన సమ్మేళనాలు పేర్లు, పరమాణు నిర్మాణాలు, రసాయన నైరూప్య సంఖ్యలు, ఇతర ఐడెంటిఫైయర్ లు చేర్చింది.                                    

 కొత్త శ్రేణి 
1961,  2018ల మధ్య ప్రచురించబడిన 520 పుస్తకాలకు అదనంగా ఈ కొత్త సిరీస్ మెకానికల్, ఆప్టికల్, అకౌస్టికల్, థర్మల్, స్పెక్ట్రోస్కోపిక్, ఎలక్ట్రికల్  మాగ్నెటిక్ ధర్మాలు చేర్చుతూ 220,000 పేజీలు ఉన్నాయి. ఈ పుస్తకాల కొత్త శ్రేణి (న్యూ సిరీస్) పదార్థ విజ్ఞాన శాస్త్రంలో 1,000 మందికి పైగా నిపుణులైన రచయితలు, సంపాదకులచే విమర్శనాత్మకంగా మూల్యాంకనం చేసిన డేటాను అందిస్తుంది.

 కణ భౌతిక శాస్త్రం ఆచూకీ గ్రంథాలయం  (పార్టికల్ ఫిజిక్స్ రిఫరెన్స్ లైబ్రరీ) 
కొత్త శ్రేణిలో  మూడు సంపుటాలు. గ్రూప్ 1- ప్రాథమిక కణాలు, కేంద్రకాలు,  అణువులు.  21A, B1, B2, C సంపుటాలు నవీకరించబడ్డాయి (2020).  సెర్న్ (CERN - European Organization for Nuclear Research), స్ప్రింగర్ సంయుక్త కార్యక్రమం అనుసరించి ఉచితంగా ఒక స్వతంత్ర కరదీపిక శ్రేణి (హ్యాండ్ బుక్  సిరీస్) పార్టికల్ ఫిజిక్స్ రిఫరెన్స్ లైబ్రరీ   ప్రచురించాయి. ఈ సంపుటాలను  థియరీ అండ్ ఎక్స్పెరిమెంట్స్, డిటెక్టర్స్ ఫర్ పార్టికల్స్ అండ్ రేడియేషన్, యాక్సిలరేటర్స్ అండ్ కొల్లైడర్స్.

 ల్యాండోల్ట్-బోర్న్ స్టెయిన్-అంతర్జాలంలో(ఆన్లైన్) 
ల్యాండోల్ట్-బోర్న్ స్టెయిన్ పుస్తకాలు వివిధ డిజిటలైజేషన్ కార్యక్రమాల ద్వారా CD-ROM రూపం (ఫార్మాట్) నుండి FTP (ఫైల్ ట్రాన్స్ ఫర్ ప్రోటోకాల్),  PDF రూపం వరకు  వెళ్ళాయి. లాండోల్ట్-బోర్న్ స్టెయిన్ పుస్తకాల కంటెంట్ ఇప్పుడు 'స్ప్రింగర్ మెటీరియల్స్ ' లో ఆన్లైన్ లో అందుబాటులో ఉంది.

 గ్రూప్ 1 - ప్రాథమిక కణాలు, కేంద్రకాలు,  అణువులు
 గ్రూప్ 2 - అణువులు,  రాడికల్స్
 గ్రూప్ 3 - ఘనీభవించిన పదార్థం
 గ్రూప్ 4 - భౌతిక రసాయన శాస్త్రం
 గ్రూప్ 5 - భూభౌతిక శాస్త్రం
 గ్రూప్ 6 - ఖగోళ శాస్త్రం,  ఖగోళ భౌతిక శాస్త్రం
 గ్రూప్ 7 - జీవభౌతిక శాస్త్రం
 గ్రూప్ 8 - అధునాతన పదార్థాలు,  సాంకేతికతలు
 స్ప్రింగర్ మెటీరియల్స్ ఫండమెంటల్స్
 అదనపు వనరులు

 ల్యాండోల్ట్-బోర్న్ స్టెయిన్ పరిధిలోకి వచ్చే అంశాలు 

 ఘనీభవించిన పదార్థం  (కండెన్సడ్ మ్యాటర్)
 అణు భౌతికశాస్త్రం (న్యూక్లియర్ ఫిజిక్స్)
 అణువులు,  రాడికల్స్  భౌతిక  రసాయన లక్షణాలు
 భౌతిక రసాయన శాస్త్రం
 ఉన్నత పదార్థాలు (అడ్వాన్స్డ్ మెటీరియల్స్)
 ఉన్నత  సాంకేతికతలు
 భూ భౌతిక శాస్త్రం (జియోఫిజిక్స్)
 జీవ భౌతిక శాస్త్రం (బయో ఫిజిక్స్)

 మూలాలు 

వర్గం:రసాయన శాస్త్రము
వర్గం:భౌతిక శాస్త్రం
వర్గం:ఇంజనీరింగ్
వర్గం:పుస్తకాలు
వర్గం:విజ్ఞానశాస్త్ర పుస్తకాలు